Hallvard T. Bjørgum

Hallvard Torleivsson Bjørgum (født 16. februar 1956) er en norsk folkemusiker og sølvsmed fra Valle i Setesdal. Han er regnet som en av Norges fremste hardingfelespillere.Norway's official websites abroad: Folk: "Among Norway’s most prominent folk musicians are Hardanger fiddlers Knut Buen, Hallvard T. Bjørgum and Annbjørg Lien,..." På konsert bruker han en hardingfele laget av Olav G. Helland i 1927.

Moren var Helga Helle. Faren Torleiv H. Bjørgum var i sin tid den ledende folkemusikeren i Setesdal og medvirket til å gjøre setesdalsmusikken kjent utenfor lokalmiljøet. Han gikk i lære hos faren og hos Andres K. Rysstad.

Bjørgum har vunnet Landskappleiken i 1982 (på Hamar) og 1988 og Spellemannprisen i kategorien for folkemusikk tre ganger. Han har medvirket på flere andre plater som har vunnet Spellemannprisen. Han er statsstipendiat fra 1991. Bjørgum samarbeider med blant andre Daniel Sandén-Warg som har flyttet fra Sverige og slått seg ned i Setesdal. Begge fremfører musikk i tradisjonen etter Torleiv H. Bjørgum. Bjørgum har samarbeidet med Eric Andersen (fra USA), Kirsten Bråten Berg og Jonas Fjeld.

På Sylvartun folkekunstsenter på Nomeland (Rysstad), Valle kommune som ble etablert av faren, folkemusikeren og sølvsmeden Torleiv H. Bjørgum. Hallvard T. Bjørgum overtok i 1990 og han har en av landets største samlinger av hardingfeler. I forbindelse med konserter forteller Hallvard T. Bjørgum historier om musikken og dens bakgrunn. 

Bjørgum har også interessert seg for Thor Heyerdahls teorier om «Odins vandring» fra Kaukasus Aserbajdsjan.

Bjørgum ble i 2014 utnevnt til ridder av 1. klasse av St. Olavs Orden «for sin enestående betydning for folkemusikk.»Tildelinger - Hallvard T. Bjørgum - kongehuset.no

 Priser 
 Ivar Aasen-prisen
 Aust-Agder fylkes kulturpris i 1997
 Heidersmedlem i Norsk Folkemusikk- og Danselag (nåværende FolkOrg) og i Setesdal Spelemannslag
 Spellemannprisen 1979 i klassen folkemusikk/gammeldans for albumet Slinkombas (med Kirsten Bråten Berg, Gunnar Stubseid og Tellef Kvifte)
 Nominert til Spellemannprisen 1987 i klassen folkemusikk/gammaldans for Dolkaren (med faren Torleiv H. Bjørgum)
 Spellemannprisen 1990 i klassen folkemusikk/gammeldans for albumet Skjoldmøyslaget. Faremoslåttar frå Setesdal (med faren Torleiv H. Bjørgum)
 Nominert til Spellemannprisen 1991 i klassen folkemusikk/gammaldans for Juletid (med Kirsten Bråten Berg og Eilert Hægeland)
 Spellemannprisen 1998 i klassen folkemusikk for albumet Toneflaum (med Bjarne Herrefoss og Knut Hamre)
 Gammleng-prisen i åpen klasse i 2002
 Nominert til Spellemannprisen 2003 i åpen klasse for Free Field 
 Valle kommunes kulturpris 2009
 Ridder av 1. klasse av St. Olavs Orden i 2014
 Anders Jahres kulturpris i 2017
 Nominert til Folkelarmprisen 2019 i klassen dokumentasjon for Dreng Ose (med Gunnar Stubseid)

 Diskografi 
Hallvard T. Bjørgum har gitt ut flere plater med tradisjonsmusikk. Sammen med Kirsten Bråten Berg har han også arbeidet med å fornye folkemusikken. Bjørgum sitt forlag heter Sylvartun Folkemusikk.

 Klunkaren (1985), med faren Torleiv H. Bjørgum
 Dolkaren (1987), med Torleiv H. Bjørgum
 Skjoldmøyslaget – Faremoslåttar frå Setesdal (1990), med Torleiv H. Bjørgum
 Juletid (1991), med Kirsten Bråten Berg & Eilert Hægeland
 Toneflaum (1998), med Bjarne Herrefoss & Knut Hamre
 Runarstreng (1999), med Kirsten Bråten Berg
 Free Field (2003)
 Peace Will Come (2009, Grappa) Hallvard T. Bjørgum & Friends (Eric Andersen, Kirsten Bråten Berg, Blondie Chaplin, Rick Danko, Lisa Fischer, Jonas Fjeld, Garth Hudson, Ed Kaercher)
 Førnesbrunen – Slåttar etter J. Tjønnstau (2011), med Hauk Buen
 Sterke slag – Meisterspelemannen Olav Hegland – Slåttar og konsertstykke 125 år 1888–2013 (2013), med Gunnar Stubseid
 Førnesbrunen Vol. 2 (2014), med Hauk Buen
 Bjørgumspel Vol. II – Taddeivs minne 1 (2015), med Daniel Sandén-Warg
 Dreng Ose (2019, Sylvartun Folkemusikk), med Gunnar Stubseid (4 CD-er + 2 DVD-er, dokumentasjon om spellemannen Dreng Ose)
Singler
 I denne søte juletid (1991), med Kirsten Bråten Berg & Eilert Hægeland
 Slinkombas 
 Slinkombas (1979)
 …og bas igjen (1982)
 Slinkombas og bas igjen (2008)
Ferd
Album
Music Without Borders (2017)

 Deltar på 
 Heilo: Folk Music from Norway (1981)
 Kirsten Bråten Berg: Min kvedarlund (1988)
 Elite Special: Folklore aus der alten Welt Folge 1 (1988)
 Danko/Fjeld/Andersen: Danko Fjeld Andersen (1991)
 New Albion: Nordisk sang: Music of Norway (1991)
 Christian Eggen, Kjell Seim & Oslo Filharmoniske Orkester: Kvitebjørn Kong Valemon (1991)
 Kirsten Bråten Berg: Min kvedarlund – 24 songar og stev (1993)
 Bendik Hofseth: Amuse Yourself (1993)
 Henry Kaiser & David Lindley: The Sweet Sunny North (1994)
 Danko/Fjeld/Andersen: Ridin' on the Blinds (1994)
 Grappa: Folkemusikk frå Agder (1995)
 Musikkmagasinet Ballade: Tradisjonen tro? (1995)
 Musikkmagasinet Ballade: Klangen av film (1995)
 Grappa: Norsk folkemusikk 1–10 (1995)
 Bare Bra Musikk: Traditional Sounds of Norway (1996)
 Henry Kaiser & David Lindley: The Sweet Sunny North Vol. 2 (1996)
 Heilo: Meisterspel (1997)
 Heilo: Music from Norway (1998)
 Heilo: Masterpieces From Norway: Traditional Folk Music (1999)
 Elias Akselsen & Hulda Johansen: Barn av den bortglemte rase (2000)
 Danko/Fjeld/Andersen: One More Shot (2001)
 Heilo: Norsk folkemusikk og folkedans (2001)
 ta-lik: Fille-vern – Gamle og nye mestre i norsk munnharpetradisjon (2006)
 Torgeir Straand: Den gærne Bøheringen – Slåttar og dansespel frå Telemark (2006)
 The Baker Boys: Piedmont Log Rolling (2007)
 Kirsten Bråten Berg, Kari Rolfsen & Astri Rysstad: Stev for dagen (2007)
 Gudmund & Magne Manheim: Manheimspel (2008)
 Hauk Buen: Hauk Buen 80 år – Tjugedalaren: Myllarslåttar 1933–2013 (2013)
 Heideck: TFF Rudolstadt 2015 (2015)
 MAI/Universal Music: MAI 1973–1983 (2016)
 Paolo Vinaccia: Mystery Man (2018)

 Referanser 

 Eksterne lenker 



Kategori:Norske folkemusikere
Kategori:Norske sølvsmeder
Kategori:Statsstipendiater
Kategori:Vinnere av Spellemannprisen
Kategori:Kongepokalvinnere i folkemusikk
Kategori:Aust-Agder fylkes kulturpris
Kategori:Riddere av 1. klasse av St. Olavs Orden
Kategori:Personer fra Valle kommune
Kategori:Norske hardingfelespillere